open-index/open-wikipedia-markdown huggingface dataset:
Koripallon alle 20-vuotiaiden Euroopan-mestaruuskilpailut

**Koripallon alle 20-vuotiaiden Euroopan-mestaruuskilpailut** on FIBA Europen järjestämä koripallon mestaruusturnaus. Turnaus pelattiin ensimmäisen kerran vuonna 1992 ja alussa alle 22-vuotiaiden turnauksena. Vuoteen 2004 asti turnaus pelattiin joka toinen vuosi ja vuodesta 2005 lähtien vuosittain.

Suomi osallistui u20-EM-turnaukseen ensimmäisen kerran kotikisoissaan 2016.

## Mitalitaulukko
*Vuoden 2016 turnauksen jälkeen.*

'* Sisältää myös Jugoslavian liittotasavallan/Serbia ja Montenegron mitalit.

## Lähteet

## Aiheesta muualla
* Viralliset kotisivut  FIBA Europe
Codex Leicester

**Codex Leicester** on Leonardo da Vincin 1500-luvun alussa kirjoittama käsikirjoitus. Koodeksi tunnettiin jonkin aikaa myös edellisen omistajansa Armand Hammerin mukaan nimellä **Codex Hammer**, kunnes nykyinen omistaja Bill Gates palautti käyttöön nimen Codex Leicester. 

Teos käsittelee pääasiassa hydrologiaa eli vesitiedettä., mutta siinä on myös tutkimuksia optisesta tähtitieteestä, maapallosta ja maapallon sijainnista, navigaatiomenetelmista, etäisyyden mittausmenetelmistä sekä taivaan sinisen värin aiheuttajasta. Käsikirjoitus on kirjoitettu 72:lle pellavapaperista tehdylle irtolehdelle vuosina 1506–1510. Paperit on nidottu kirjaksi viimeistään 1800-luvulla.

Käsikirjoituksen ensimmäinen varmasti tunnettu omistaja on taidemaalari Giuseppi Ghezzi, joka osti teoksen vuonna 1690. Thomas Coke, Leicesterin jaarli, osti sen vuonna 1717, kunnes suku myi sen huutokaupassa vuonna 1980 Armand Hammerille. Hammerin kuoltua käsikirjoitus huutokaupattiin jälleen, ja nykyinen omistaja Bill Gates osti sen vuonna 1994.  Käsikirjoitus on ainoa merkittävä yksityisomistuksessa oleva tieteellistä tekstiä sisältävä da Vincin käsikirjoitus. Bill Gates maksoi siitä 30,8 miljoonaa Yhdysvaltain dollarilla. Kyseessä oli kautta aikain suurin summa, joka käsikirjoituksista on huutokaupassa maksettu. 

Vuonna 1996 Gatesin Corbis-yhtiö julkaisi CD-ROM-levyn *Leonardo da Vinci*, jonka kautta käsikirjoituksen sisältöä oli mahdollista tutkia. Codex Leicester ei ole vapaasti saatavana verkossa toisin kuin useat muut Leonardon käsikirjoitukset. Codex Leicesterin näköispainoksia on myynnissä. Oxford University Press on julkaissut neliosaisen kirjasarjan *Leonardo da Vinci's Codex Leicester: A New Edition* (2019–2020)*,* joka sisältää alkuperäisen käsikirjoituksen jäljennöksen, käännöksiä, selventäviä kommentteja, historiikin ja esseitä.

## Lähteet
Alps Hockey League

**Alps Hockey League** on jääkiekkoliiga, jota pelataan Italiassa, Itävallassa, Kroatiassa ja Sloveniassa. Sarja perustettiin Inter-National-Leaguen tilalle kaudelle 2016–2017. Sarja toimii Itävallan toiseksi korkeimpana sarjatasona. Sarjaan osallistuu yhteensä 13 joukkuetta neljästä maasta. Sarjan itävaltalaisjoukkueet ovat tuttuja maan toiseksi korkeimmalta sarjatasolta, ja niiden lisäksi maan pääsarjassa ICE Hockey Leaguessa pelaavan EC Salzburgin kakkosjoukkue pelaa sarjassa. Italiasta sarjaan osallistuu kuusi joukkuetta. Joukkueet pelaavat myös sarjan sisällä Italian-mestaruudesta. Näiden lisäksi sarjassa pelaa kaksi joukkuetta Sloveniasta, HDD Jesenice ja HK Celje, sekä yksi joukkue Kroatiasta, KHL Sisak.  

## Joukkueet 2025–2026
Koivuhaan arboretum

**Koivuhaan arboretum** on Vantaan Tikkurilan suuralueen Koivuhaan kaupunginosan pohjoisosassa Kylmäojan purolaaksossa sijaitseva puulajipuisto, jossa oli vuonna 2005 jo noin 170 puuvartista lajia. Arboretumin alue on osa noin neliökilometrin laajuista Tikkurilan keskuspuistoksi kutsuttu viheraluetta. 

Etenkin aiemmin myös *Ystävyydenpuistoksi* kutsutun puulajipuston alkuna oli Vihervuoden 1985 tapahtuma, jossa yhdistykset ja yritykset istuttivat nimikkopuitaan puistoalueelle.

Meiramitien puoleisella sivustalla on pysäköintialue. Puistossa on polkuverkosto ja levähdyspaikkoja. Tunnistamisen helpottamiseksi puulajipuiston kasveja on merkitty kasvikohtaisin nimitolpin.

Arboretumin noin 5,5 hehtaarin aluetta on tarkoitus täydentää noin kolmen hehtaarin laajennuksella lähivuosina.
 
## Lähteet
Codex Atlanticus

**Codex Atlanticus** on suurin yhteen koottu kokoelma Leonardo da Vincin papereita. Se on saanut nimensä atlas- eli kartastomuotoon kootuista sivuista.  Kokoelma koostuu nykyään 12 osasta, joita säilytetään Ambrosiuksen kirjastossa Milanossa. Kokoelmassa on 1119 sivua piirroksia ja kirjoituksia vuosilta 1478-1519. Kokoelma sisältää muun muassa luonnoksia lentävistä laitteista ja aseista sekä kasvitieteellisiä ja matemaattisia tutkielmia.

Alun perin kokoelma oli koottu suureksi kirjaksi, jossa oli yhteensä 1750 kappaletta da Vincin muistikirjan sivuja tai erikokoisia osia tai katkelmia sivuista. Kokoelman oli koonnut yhteen kuvanveistäjä Pompeo Leoni. Osa Leonin hallussa olleesta materiaalista on ilmeisesti nyt kadonnut.

## Kuvia käsikirjoituksesta

DaVinci Crossbow.JPG|Massiivisen kokoinen varsijousi
Leonardo Folio 133v Bicycle.jpg|polkupyörä
Facsimile-of-codex-atlanticus-screws-and-water-wheels-laminate.jpg|Vesirattaita ja Arkhimedeen ruuveja
Leonardo Crank-Drive Boat.png|Polkimilla ja vauhtipyörällä toimiva vene
Da Vinci Catapult.jpg|katapultti
Ailes battantes Luc Viatour.jpg|Lentävän laitteen suunnitelma
Cric-Léonard.jpg|Tunkki
Odomètre-Léonard.jpg|matkamittari
Leonardo_da_Vinci_–_Codex_Atlanticus_folio_459r.jpg|geometrisia kuvioita (lomittaiset ympyrät)
Mario Taddei Unique edition of the Codex Atlanticus - Codice Atlantico (27b).jpg|Jäljitelmä Pompeo Leonin vuonna 1600 kokoamasta alkuperäisestä kokoelmasta


## Lähteet

## Aiheesta muualla

* Codex Atlanticusin 1119 sivua luettavana verkossa
Adamantisaurus

**Adamantisaurus** (nimi tarkoittaa "Adamantinan liskoa") oli titanosaureihin kuulunut sauropodi ja dinosaurussuku, joka eli 93-70 miljoonaa vuotta sitten myöhäisliitukaudella. *Adamantisaurukset* olivat kasvinsyöjiä, ja niiden fossiileita on löydetty Brasiliasta, Adamantinan muodostelmasta.

## Nimi
*Adamantisaurus* tarkoittaa "Adamantinan liskoa", joka tulee kyseisen dinosauruksen löytöpaikan, Adamantinan muodostelman, nimestä. Lajinimi *mezzalirai* on annettu paleontologi Sergio Mezzaliran mukaan, joka löysi *Adamantisauruksen* jäänteet ja ensimmäisenä mainitsi ne.

## Nimeäminen ja fossiilit
*Adamantisauruksen* jäänteet olivat ensin mainittu vuonna 1959. Dinosaurus oli pitkään ilman nimeä, kunnes vuonna 2006 brasilialaiset paleontologit Rodrigo Santucci ja Reinaldo Bertini nimesivät sen *Adamantisaurukseksi*. Kyseinen dinosaurus oli vuoden 2006 ensimmäinen nimetty dinosaurus.

*Adamantisauruksesta* on löydetty vain kuusi häntänikamaa, mutta oletetaan että se oli erittäin suuri dinosaurus pitkällä kaulalla ja hännällä. *Adamantisaurus* on ehkä ollut panssaroitu, mutta lisätodisteiden puuttuessa, sen tarkka ulkonäkö säilyy mysteerinä. Vähäisten fossiililöydösten vuoksi on myös vaikea määrittää *Adamantisauruksen* sijoitus ja sukulaissuhteet muihin dinosauruksiin. Tosin *Adamantisauruksella* on havaittu olleen joitain yhtäläisyyksiä aeolosauruksen ja trigonosauruksen kanssa.

## Koko
*Adamantisauruksen* koko on fossiilien vähäisyydestä johtuen tuntematon.

## Lähteet
Janne Grönroos

**Janne Grönroos** (s. 21. elokuuta 1984 Hanko) on suomenruotsalainen televisio- ja radiojuontaja ja stand up -koomikko. 

Hän on juontanut Yle X3M -kanavalla muun muassa ohjelmia *Listan*, *Galleriet*, *Blond* ja *Succémorgon*. Vuonna 2012 Grönroos julkaisi ruotsalaisen laulaja Pandoran kanssa dueton ”Drottningen av Åland”, jota on YouTubessa kuunneltu ja katseltu yli puoli miljoonaa kertaa. Vuoden 2021 alusta alkaen hän on toiminut Efter Nion toisena juontajana. Kesällä 2021 hän juonsi omaa keskusteluohjelmaansa *[[Huippuilta Janne Grönroosin seurassa]]*. 

Grönroos alkoi opiskeluaikoinaan Vaasassa seurustella laulaja Krista Siegfridsin kanssa, ja he kihlautuivat lokakuussa 2014, avioituivat vuonna 2017 ja erosivat vuonna 2019. Hän sai lapsen heinäkuussa 2022.

Grönroos kilpailee agilityssä maajoukkuetasolla shetlanninlammaskoiriensa kanssa.

Grönroos osallistui vuonna 2024 Petolliset-realityn kolmannelle kaudelle ja voitti kilpailun yhdessä Tiina Forsbyn ja
Marjo Toskalan kanssa petollisina.

## Lähteet
Ayanami (1929)

**Ayanami** () oli Keisarillisen Japanin laivaston Fubuki-luokan hävittäjä toisessa maailmansodassa.

## Valmistus

Alus tilattiin Fujinagatan telakalta. Sen köli laskettiin 20. tammikuuta 1928 ja alus laskettiin vesille 5. lokakuuta 1929. Alus otettiin palvelukseen 30. huhtikuuta 1930.

## Palvelus
Aluksen miehistö upotti aluksensa 15. marraskuuta 1942.

## Lähteet
*
*
*

### Viitteet

## Aiheesta muualla
Koripallo kesäolympialaisissa 2016 – miesten kokoonpanot

Tässä artikkelissa luetellaan kaikkien **[[Kesäolympialaiset 2016|Rio de Janeiron kesäolympialaisten 2016]] [[Koripallo kesäolympialaisissa 2016 – miesten turnaus|miesten koripalloturnaukseen]] osallistuvien joukkueiden kokoonpanot**.

## A-lohko
### Australia

Australia nimesi olympiajoukkueensa 11. heinäkuuta.

### Kiina

### Ranska

### Serbia

Alustava ryhmä.

### Venezuela

### Yhdysvallat

Yhdysvallat nimesi olympiajoukkueensa 28. kesäkuuta. Joukkue on ennakkosuosikki useista merkittävistä poisjäänneistä huolimatta.

## B-lohko
### Argentiina

Argentiinan kisajoukkue nimettiin 16. heinäkuuta.

### Brasilia

Kisajoukkueeseen alun perin valittu Anderson Varejão joutui luopumaan paikastaan loukkaantumisen vuoksi. Hänen tilalleen joukkueeseen nimettiin Cristiano Felício.

### Espanja

Espanja nimesi lopullisen olympiajoukkueensa 28. heinäkuuta.

### Kroatia

### Liettua

Liettua nimesi olympiajoukkueensa 16. heinäkuuta. Joukkueeseen alun perin nimetty Edgaras Ulanovas loukkaantui ja korvattiin Vaidas Kariniauskasilla.

### Nigeria

Joukkueen kapteeni Olumide Oyedeji lähti joukkueesta henkilökohtaisten syiden vuoksi.

## Lähteet
Asagiri (1929)

**Asagiri** () oli keisarillisen Japanin laivaston Fubuki-luokan hävittäjä toisessa maailmansodassa.

## Valmistus

Alus tilattiin Sasebon laivastontelakalta, missä köli laskettiin 12. joulukuuta 1928. Se laskettiin vesille 18. marraskuuta 1929 ja otettiin palvelukseen 30. kesäkuuta 1930.

## Palvelus
Alus kuljetti 28. elokuuta 1942 täydennyksiä Guadalcanalille, kun se joutui Yhdysvaltain merijalkaväen syöksypommittajien maaliksi. Alukseen osui pommi, joka upotti sen.

## Lähteet

*
*
*

### Viitteet
Amagiri (1930)

**Amagiri** () oli keisarillisen Japanin laivaston Fubuki-luokan hävittäjä toisessa maailmansodassa.

## Valmistus

Alus tilattiin Ishikawajiman telakalta, missä köli laskettiin 28. marraskuuta 1928. Se laskettiin vesille 27. helmikuuta 1930 ja otettiin palvelukseen vielä samana vuonna 10. marraskuuta.

## Palvelus
Tyynenmeren sodan alkaessa alus oli 3. hävittäjälaivueen 20. viirikössä, jonka muuta alukset olivat *Asagiri* ja *Yugiri*. Laivue osallistui Malakan valtaukseen. Vuonna 1942 alus siirrettiin laivueen mukana Hollannin Itä-Intiaan, missä se suojasi maihinnousuja. Maihinnousuista vapauduttuaan alus osallistui syöksyyn Intian valtamerelle ja Bengalinlahdelle.

Elokuussa alus kuljetti viirikön mukana joukkoja Borneolta Guadalcanaliin, kun osasto joutui Yhdysvaltain merijalkaväen syöksypommittajien hyökkäyksen kohteeksi. Hyökkäyksessä upposi *Asagiri* ja *Amagiri* vaurioitui lievästi, muiden vaurioituessa pahoin. Heinäkuussa 1943 alus kuljetti *Hatsuyukin* kanssa Kulanlahdelle, kun osasto joutui Yhdysvaltain laivaston TG38.1:n maaliksi, jolloin kumpikin alus vaurioitui. Lisäksi Yhdysvaltain laivaston hävittäjät *USS Nicholasin* ja *USS Radfordin* vaurioittivat alusta lisää.

Eräällä täydennysmatkalla alus upotti *USS PT109:n*. Alus siirrettiin Intian valtamerelle ja upposi 23. huhtikuuta 1944 Bornean rannikolla osuttuaan miinaan.

## Lähteet

*
*
*

### Viitteet
Medicien villat ja puutarhat

**Medicien villat ja puutarhat** (, ) on Unescon maailmanperintökohde Toscanassa Italiassa. Se koostuu kahdestatoista villasta ja kahdesta puutarhasta. Ne sijaitsevat Firenzen metropolikaupungissa sekä muualla Toscanassa. Perintökohteet on rakennettu 1400–1600-luvuilla. Ne kuuluivat Medicien suvun hallintaan. Medicien villat ja puutarhat valittiin maailmanperintöluetteloon vuonna 2013.

## Kohteet

Medicien huviloista merkittävimmät on nimetty maailmanperintökohteeksi:
* Villa de Cafaggiolo
* Villa de Il Trebbio
* Villa de Careggi
* Villa Medici de Fiesole
* Villa de Castello
* Villa de Poggio a Caiano
* Villa de la Petraia
* Jardin de Boboli
* Villa de Cerreto Guidi
* Palais de Seravezza
* Jardin de Pratolino
* Villa La Magia
* Villa de Artimino
* Villa du Poggio Imperiale.


Villa La Petraia 2.JPG|Villa de la Petraia
Parco di Castello 5.JPG|Villa de Castello
Villa di careggi 02.JPG|Villa de Careggi
Villa Medici a Fiesole 1.jpg|Villa Medici de Fiesole
Villa di Poggio a Caiano, front 1.JPG|Villa de Poggio a Caiano
Villa di Artimino fronte1.JPG|Villa de Artimino


## Lähteet

## Aiheesta muualla
Kamikaze-luokka (1922)

**Kamikaze-luokka** () oli keisarillisen Japanin laivaston hävittäjäluokka, johon piti kuulua 27 alusta. Näistä kuitenkin valmistui ainoastaan yhdeksän loppujen tultua peruutetuiksi. Luokan alukset olivat palveluksessa 1921–1947.

## Alukset

## Lähteet

*

### Viitteet
René Hake

**René Hake** (s. 18. joulukuuta 1971) on alankomaalainen jalkapallovalmentaja ja entinen jalkapalloilija. Kesästä 2022 lähtien hän on toiminut Go Ahead Eaglesin päävalmentajana.

## Ura

Haken pelaajaura jäi lyhyeksi. Hän pelasi juniorina SC Oranjessa ja FC Emmenissä, mutta ura aikuisten tasolla jäi tekemättä. Hän siirtyi valmennustehtäviin nuorena, 22-vuotiaana, kun hänestä tuli kesällä 1994 FC Emmenin juniorivalmentaja. Hän opiskeli Heerenveenin CIOS-urheiluinsituutissa valmennusta ja valmensi Emmenin juniorijoukkueita. Vuonna 2005 Hake siirtyi Emmenistä FC Twenten ja Heracles Almelon yhteisen junioriakatemian valmentajaksi. Hän valmensi Twenten A-juniorijoukkuetta, kunnes siirtyi vuonna 2009 Twenten reservijoukkue Jong Twenten peräsimeen. Hake valmensi Emmeniä kaksi kautta Eerste Divisiessä vailla suurempaa menestystä. Kauden 2011/12 jälkeen hän siirtyi FC Zwolleen Ron Jansin apuvalmentajaksi. Zwollessa Hake voitti Alankomaiden cupin mestaruuden kaudella 2013/14 ja oli finaalissa vuotta myöhemmin. Kolmen menestyskauden jälkeen Hake jätti seuran ja siirtyi FC Twenten apuvalmentajaksi. Twente nousi Haken alaisuudessa pois putoamiskamppailusta ja sijoittui lopulta Eredivisiessä sijalle 13. Toukokuussa Alankomaiden jalkapalloliitto pudotti kuitenkin Twenten liigasta joukkueen talousvaikeuksien vuoksi. Kesäkuussa liitto hyväksyi Twenten valituksen ja joukkue sai pitää liigalisenssinsä. Päätöksen jälkeen Hake teki Twenten kanssa jatkosopimuksen. Hake sai potkut Twentestä lokakuussa 2017.

Helmikuun alussa 2018 Hake palasi valmennustehtäviin SC Cambuurin päävalmentajana. Haken johdolla Cambuur sijoittui Eerste Divisie keskikastiin kahdella perättäisellä kaudella. Hän jätti seuran kauden 2018/19 jälkeen.

Kesällä 2019 Hake aloitti FC Utrechtin juniorijoukkueen valmentajana.

Kesällä 2022 Hake aloitti Go Ahead Eaglesin päävalmentajana.René Hake nieuwe trainer van Go Ahead Eagles

## Lähteet
Shikinami (1929)

**Shikinami** () oli Keisarillisen Japanin laivaston Fubuki-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta, missä köli laskettiin 6. heinäkuuta 1928. Alus laskettiin vesille 22. kesäkuuta 1929 ja otettiin palvelukseen vielä saman vuoden lopulla 24. joulukuuta.

## Palvelus
Alus upotettiin 12. syyskuuta 1944.

## Lähteet
*
*
*

### Viitteet

## Aiheesta muualla
Kirkon alat

**Kirkon alat ry** on monialainen ammattiliitto, joka edustaa Suomen evankelis-luterilaisen kirkon, Suomen ortodoksisen kirkon sekä kristillisten järjestöjen ja helluntailiikkeen työntekijöitä. Liitto on perustettu 27.4.1957 ja jäseniä sillä on noin 7 000. Liitto on sopijaosapuoli edustamiensa alojen työehtosopimuksissa ja neuvottelee niistä Suomen evankelis-luterilaisen kirkon osalta Kirkon työmarkkinalaitoksen kanssa ja Suomen ortodoksisen kirkon sekä kristillisten järjestöjen osalta Palvelualojen työnantajat PALTA ry:n kanssa. Paikallisesta edunvalvonnasta vastaavat liiton kouluttamat luottamusmiehet, joita on sen edustamilla työpaikoilla noin 400. Kirkon alat toimii myös alueellisesti ja sen 21 aluetoimikuntaa järjestää koulutuksia ja tapahtumia ympäri Suomen. Liitto julkaisee Kirkon töissä -lehteä, joka ilmestyy neljä kertaa vuodessa. Kirkon alat ry on Toimihenkilökeskusjärjestö STTK:n jäsen.

## Jäsenyhdistykset
Liitto koostuu 11 jäsenyhdistyksestä, jotka edustavat liiton eri työntekijäryhmiä. Jäsenyhdistyksiä ovat:

* Diakonian ja nuorisotyön ammattilaiset DiaNa ry
* HELP ry
* Kirkonpalvelijat ry
* Kirkon lapsityönohjaajat ry
* Kirkon lastenohjaajat ry
* Kirkon toimihenkilöt ry
* Kirkon toimistohenkilöstö KiTo ry
* Kristillisten järjestöjen työntekijät ry
* Lähetyksen ja kansainvälisentyön ammattilaiset ry
* Ortodoksisen kirkon työntekijät ry
* Teologit ja Kirkkomuusikot TeKi ry

## Lähteet

* http://www.kirkonalat.fi/jasenille/edunvalvonta/
* http://www.kirkonalat.fi/jasenille/jasenyhdistykset/ 
* Rasila, Ritva (toim.): Monta tahtoa, yhteinen suunta. SVTL ry:n juhlakirja. Helsinki: Kirkon alojen ammattijärjestö SVTL 2007 

## Aiheesta muualla
* http://www.kirkonalat.fi
* http://www.diana.auttaa.fi
* http://www.helpry.fi
* http://www.kirkonpalvelijat.fi
* http://www.kirkonlastenohjaajat.fi 
* http://www.kito.fi
Avril Lavigne (albumi)

__NOTOC__
**Avril Lavigne** on kanadalaisen laulaja-lauluntekijä Avril Lavignen viides studioalbumi, joka julkaistiin Sony Music Entertainmentin kautta 1. marraskuuta 2013. Se debytoi Suomen virallisen listan sijalla 37.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 65/100
* Absolute Punk: 6/10
* Allmusic: 
* Billboard: 82/100
* Entertainment Weekly: B+
* Rumba: 

## Lähteet

## Aiheesta muualla
* ''Avril Lavigne'' Discogs.comissa
Mutsuki (1925)

**Mutsuki** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Sasebon laivastontelakalta, missä köli laskettiin 21. toukokuuta 1924. Alus laskettiin vesille 23. heinäkuuta 1925 ja otettiin palvelukseen 25. maaliskuuta 1926.

## Palvelus
Alus upotettiin 25. elokuuta 1942.

## Lähteet
*
*
*

### Viitteet

## Aiheesta muualla
Kisaragi (1925)

**Kisaragi** (, *helmikuu*) oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta, missä köli laskettiin 3. kesäkuuta 1924. Se laskettiin vesille 5. kesäkuuta 1925 ja otettiin palvelukseen vielä saman vuoden lopulla 21. joulukuuta.

## Palvelus
Alus lähti 29. marraskuuta 1941 Japanin 4. laivaston 6. hävittäjälaivueen 30. hävittäjäviirikön, jonka muut alukset olivat *[[Mutsuki (1925)|Mutsuki]]*, *[[Yayoi (1925)|Yayoi]]* ja *[[Mochizuki (1927)|Mochizuki]]*, mukana Trukilta Kwajaleiniin, jonne se saapui 3. joulukuuta. Kwajaleinilta jatkettiin matkaa 8. joulukuuta Wakelle. Osastoon kuuluivat 30. hävittäjäviirikön lisäksi 18. risteilijäviirikkö, 29. hävittäjäviirikkö, kaksi kuljetusaluksiksi muutettua hävittäjää, sukellusveneiden emälaiva *[[Jingei (1923)|Jingei]]*, apuristeilijä *[[Kongōmaru (1934)|Kongōmaru]]* ja kuljetusalus *Kinriymaru*.

Alus tulitti Pealen ja Wilkesin saaria, mutta rannikkotykistön osuttua *Yayoihin* viirikkö vetäytyi. Ilmahyökkäysten ja rannikkotykistön tulen vuoksi maihinnousuosaston komentaja Kaijoka keskeytti maihinnousun ja määräsi osaston vetäytymään kauemmas. Yhdysvaltain merijalkaväen lentokoneiden hyökätessä 11. joulukuuta *Kisaragia* vastaan alukseen osui kello 05.37 pommi, joka tuhosi pääosan komentosillasta. Muutamaa minuuttia myöhemmin kello 05.42 alus upposi vieden mukanaan 156 miestä mukaan lukien aluksen päällikön Yoichiro Ogawan.

## Lähteet
*
*
*

### Viitteet
Oboro (1930)

**Oboro** () oli keisarillisen Japanin laivaston Fubuki-luokan hävittäjä toisessa maailmansodassa.

## Valmistus

Alus tilattiin Sasebon laivastontelakalta, missä köli laskettiin 29. marraskuuta 1929. Alus laskettiin vesille 8. marraskuuta 1930 ja otettiin palvelukseen 31. lokakuuta 1931.

## Palvelus
Alus upotettiin 16. lokakuuta 1942.

## Lähteet

*
*
*

### Viitteet
Ushio (1930)

**Ushio** () oli Keisarillisen Japanin laivaston Fubuki-luokan hävittäjä toisessa maailmansodassa.

## Valmistus

Alus tilattiin Uraga Dock Companyltä, missä köli laskettiin 24. joulukuuta 1929. Alus laskettiin vesille 17. marraskuuta 1930 ja otettiin palvelukseen 14. marraskuuta 1931.

## Palvelus
Alus antautui 15. syyskuuta 1945 liittoutuneille ja se romutettiin 1948.

## Lähteet
*
*
*

### Viitteet

## Aiheesta muualla
Yayoi (1925)

**Yayoi** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Uraga Dock Companyltä, missä köli laskettiin 11. tammikuuta 1924. Alus laskettiin vesille 11. heinäkuuta 1925 ja otettiin palvelukseen 28. elokuuta 1926.

## Palvelus
Alus upotettiin 11. syyskuuta 1942.

## Lähteet
*
*
*

### Viitteet

## Aiheesta muualla
Manganoseeni

**Manganoseeni** eli **bis(syklopentadienyyli)mangaani** (C10H10Mn) on metalloseeneihin kuuluva mangaanin organometalliyhdiste. 

## Ominaisuudet ja valmistus
Manganoseeni on huoneenlämpötilassa kellanoranssia kiteistä ainetta. Yhdiste on ainoita ionirakenteisia metalloseeneja ja rakenne koostuu mangaani-ionien ja syklopentadienyyliligandien muodostamasta siksak-ketjusta. Jokainen mangaani-ioni on sitoutunut kahteen syklopentadienyyliligandiin, joiden haptisuus on 2 ja yhteen, jonka haptisuus on 3. Manganoseenilla on kaksi spintilaa: niin kutsuttu korkean spinin tila, jossa spin on 5/2 ja matalan spinin tila, jossa spin on 1/2. Näistä matalan spinin tila on stabiili 150&ndash;158&nbsp;°C:n lämpötilaan asti, jolloin spintila muuttuu. Korkean spin-tilan manganoseeni on rakenteeltaan metalloseeneille tyypillisesti niin kutsuttu sandwich-yhdiste, ja mangaani-ioni on sitoutunut kahteen päällekkäin olevaan syklopentadienyyliligandiin. Tässä muodossa yhdiste on väriltään vaaleanpunaista. Manganoseeni on hyvin kosteus- ja ilmaherkkä kemikaali ja se voi olla pyroforista. Manganoseeni reagoi hiilimonoksidin kanssa siten, että toinen syklopentadienyyliligandeista korvautuu kolmella karbonyyliligandilla. Yhdiste on paramagneettista.

Manganoseenia voidaan valmistaa vedettömän mangaani(II)kloridin ja syklopentadienyylinatriumin välisellä reaktiolla. Liuottimena käytetään tetrahydrofuraania.

## Lähteet
Sinapinsiemenöljy

**Sinapinsiemenöljy** on sinapinsiemenistä saatavaa kasviöljyä, joka ei maistu sinapilta. Se  sisältää lähes yhtä paljon kertatyydyttymättömiä ja monityydyttymättömiä rasvahappoja. Siinä on paljon omega-3-rasvahappoja ja melko vähän omega-6-rasvahappoja. Sinapinsiemenöljyä käytetään teollisuudessa margariinien ja saippuoiden valmistukseen.

## Lähteet

## Aiheesta muualla
René Weiler

**René Weiler** (s. 13. syyskuuta 1973) on sveitsiläinen jalkapallovalmentaja ja entinen puolustaja. Heinäkuusta 2025 lähtien hän on toiminut D.C. Unitedin päävalmentajana.

## Ura pelaajana

Weiler aloitti pelaajauransa FC Winterthurissa Sveitsin toiseksi korkeimmalla sarjatasolla. Hyvät esitykset poikivat puolustajalle siirron FC Aarauhun kesällä 1993. Weiler pelasi Aaraun paidassa pääsarjassa. Hän siirtyi jo yhden kauden jälkeen tuoreeseen mestarijoukkue Servetteen. Hän edusti myös FC Zürichiä kunnes palasi Winterthuriin, jossa lopetti uransa vuonna 2001.

Maajoukkuetasolla Weiler edusti Sveitsiä yhdessä A-maaottelussa vuonna 1997.

## Ura valmentajana

Maaliskuussa 2001 Weilerista tuli FC Winterthurin apulaisvalmentaja. Hän toimi seuran väliaikaisena päävalmentaja kesä–heinäkuussa 2001 ja tammi–helmikuussa 2002. Hän liittyi FC St. Gallenin organisaatioon urheilutoimenjohtajaksi tammikuussa 2005 ja valmensi myös seuran reservijoukkuetta. Lokakuussa 2007 Weiler toimi hetken aikaa St. Gallenin päävalmentajana. 

Kaudeksi 2009/10 Weiler siirtyi FC Schaffhausenin päävalmentajaksi. Weiler luotsasi Aaraun Challenge Leaguen mestariksi kaudella 2012/13 ja seura nousi takaisin liigaan. Weilerin johdolla Aarau säilytti sarjapaikkansa, mutta valmentaja itse jätti seuran kauden 2013/14 päätteeksi.

Marraskuussa 2014 Weilerista tuli Saksan 2. Bundesliigassa pelaavan 1. FC Nürnbergin päävalmentaja. Kauden jälkeen Weiler siirtyi belgialaisen RSC Anderlechtin päävalmentajaksi. Debyyttikaudellaan Weiler luotsasi RSC Anderlechtin Belgian liigan mestariksi kolmen vuoden tauon jälkeen. Eurooppa-liigassa Weiler luotsasi Anderlechtin lohkovaiheesta pudotuspeleihin ja belgialaiset raivasivat tiensä aina puolivälieriin saakka pudottamalla jatkosta Zenitin ja APOELin. Puolivälierissä Anderlecht taipui lopulta Manchester Unitedille jatkoaikatappiolla.

Kesäkuussa 2018 Weilerista tuli sveitsiläisseura FC Luzernin päävalmentaja. Luzernin kausi ei sujunut odotusten mukaisesti, vaan joukkue juuttui liigan alempaan keskikastiin. Weiler sai potkut seurasta helmikuussa 2019 kolmen ottelun tappioputken jälkeen.

Elokuun lopussa 2019 Weilerista tuli egyptiläisen Al-Ahlin päävalmentaja. Weilerin johdolla Servette voitti kaudella 2023/24 Sveitsin cupin mestaruuden 23 vuoden tauon jälkeen.

Heinäkuussa 2025 Weilerista tuli MLS-liigan D.C. Unitedin päävalmentaja.

## Meriitit
### Valmentajana
* Sveitsin cup: 2024
* Egyptin mestaruus: 2020
* Egyptin cup: 2020
* Belgian mestaruus: 2017
* Sveitsin Challenge League: 2013
* Belgian vuoden valmentaja: 2017

## Lähteet
Stećak

**Stećak** on nimitys keskiaikaisille hautakiville, joita sijaitsee Bosnia ja Hertsegovinassa, Länsi-Montenegrossa, Länsi-Serbiassa ja Keski- ja Etelä-Kroatiassa. Ne on tavallisesti kaiverrettu kalkkikiveen. Stećakit valittiin UNESCOn maailmanperintöluetteloon vuonna 2016.


Radimlje, bogumil nekropolisz sírkő 4.JPG|Radimljan nekropoli
Radimlja, Nekropola2.JPG|Radimljan nekropoli
Stećak 456.jpg|Dalmatia


## Lähteet
Ahmed Jasawin mausoleumi

**Ahmed Jasawin mausoleumi** () on keskeneräinen mausoleumi Türkistanin kaupungissa Etelä-Kazakstanissa. Se on rakennettu 1389-1405. Rakennustyöt lopetettiin Timur Lenkin kuoltua. Se on nimetty uskonnollisen vaikuttujan Ahmed Jasawin mukaan. Ahmed Jasawin mausoleumi on yksi suurimmista ja parhaiten säilyneistä rakennuksista Timuridien dynastian ajalta. Ahmed Jasawin mausoleumi valittiin vuonna 2003 UNESCOn maailmanperintöluetteloon.


Yasavi ark.svg|Mausoleumi kaupungin kartalla
Mausoleum of Khoja Ahmed Yasawi in Hazrat-e Turkestan, Kazakhstan.jpg
Mausoleum of Khoja Ahmed Yasawi, Turkestan 2007.jpg
Mausoleum of Khoja Ahmed Yasavi in Turkestan, Kazakhstan.jpg


## Lähteet

## Aiheesta muualla
Tamgaly

**Tamgaly** on kalliopiirrosalue noin 120 kilometriä Almatysta luoteeseen, Etelä-Kazakstanissa. Tamgalyssa on noin viisituhatta piirrosta, joista suurin osa on pronssikaudelta, mutta osa on rautakaudelta ja keskiajalta. Tamgaly valittiin UNESCOn maailmanperintöluetteloon vuonna 2004. Suojellun kohteen koko on 900 hehtaaria, jolla on vielä 2&nbsp;900 hehtaarin suoja-alue.


Tamgaly Petroglyph Horse.jpg|Hevonen
Tamgaly Ravine Panorama.JPG|Yleiskuva laaksosta
Tamgaly Sacred Site.JPG|Pyhä paikka - ihmis- ja eläinhahmoja
Petroglyphs in Tamgaly, Kazakhstan 02.jpg|Laukkaava hevonen
Petroglyphs in Tamgaly, Kazakhstan 03.jpg|Seisova hevonen
Tamgaly Petroglyphs Human Figures Kazakhstan.jpg|ihmishahmoja


## Lähteet

## Aiheesta muualla
Jorma Taccone

**Jorma Christopher Taccone** (s. 19. maaliskuuta 1977 Berkeley, Kalifornia) on yhdysvaltalainen näyttelijä, käsikirjoittaja, muusikko, ohjaaja ja tuottaja. Hän on lisäksi yksi The Lonely Island -nimisen komediaryhmän jäsenistä. 

## Ura
The Lonely Islandin lisäksi hän on toiminut *[[Saturday Night Live]]n* käsikirjoittajana vuosina 2005–2014. Hänen ensimmäinen elokuvaohjauksensa *[[MacGruber]]* tuli ensi-iltaan 2010.

## Yksityiselämä
Tacconella on isänsä puolelta puertoricolaiset ja italialaiset sukujuuret. Suomalaisesta etunimestään huolimatta hänellä ei tiettävästi ole suomalaisia sukujuuria, mutta hänet on nimetty amerikansuomalaisen muusikon Jorma Kaukosen mukaan. Taccone on naimisissa Marielle Hellerin kanssa, ja heillä on vuonna 2014 syntynyt lapsi.

## Lähteet

## Aiheesta muualla

* The Lonely Islandin viralliset sivut
Puuroriisi

**Puuroriisi** on pyöreäjyväistä valkaistua riisiä, jota käytetään puuroutumista vaativiin ruokiin. Riisin käsittelymenetelmillä voidaan muuttaa jyvien makua, ravintoarvoa ja kypsymiseen liittyviä ominaisuuksia. Valkaistusta riisistä eli valkoriisistä on poistettu jyvän alkio ja kaikki uloimmat kuorikerrokset (lesekerrokset), jolloin sen ravintoarvo heikkenee. Keitettäessä puuroriisi toimii halutulla tavalla, eli keitos sakenee ja jyvät takertuvat toisiinsa. Siksi puuroriisi sopii erityisen hyvin laatikkoruokiin, karjalanpiirakoihin, puuroihin ja vanukkaisiin, mutta sitä voi käyttää muissakin pää- ja jälkiruoissa. Jos riisin puuroutuminen ei ole suotavaa, on käytettävä muita riisilajeja tai muulla tavoin käsiteltyjä jyviä. 

## Lähteet
Adelolophus

**Adelolophus** oli hadrosaureihin kuulunut dinosaurussuku. Se eli 81-79 miljoonaa vuotta sitten myöhäisliitukaudella. *Adelolophukset* söivät kasveja.

## Fossiilit
*Adelolophuksesta* on löydetty vain palanen yläleukaa. Tämä fossiili on löydetty Utahissa sijaitsevasta Wahweapin muodostelmasta, Yhdysvalloista vuonna 1999. Fossiilin löytäjä on Howard Hutchison. 

*Adelolophus* on nimetty vuonna 2014.

## Nimi
*Adelolophus* tarkoittaa "tuntematonta harjaa". *Adelolophus* tulee kreikan kielen sanoista *adelo* (tuntematon) ja *lophos* (harja). Lajinimi *hutchisoni* puolestaan tulee *Adelolophuksen* fossiilin löytäjän, Howard Hutchisonin, sukunimestä.

## Koko
*Adelolophuksen* kokoa ei tiedetä.

## Lähteet

## Aiheesta muualla
* http://www.prehistoric-wildlife.com/species/a/adelolophus.html
Jonna (täsmennyssivu)

**Jonna** tarkoittaa seuraavia:

*Jonna, naisen etunimi
**[[Jonna (vuoden 1984 albumi)|Jonna]]*, Jonna Tervomaan vuonna 1984 julkaisema albumi
**[[Jonna (vuoden 1986 albumi)|Jonna]]*, Jonna Tervomaan vuonna 1986 julkaisema albumi.

Sukunimenä Jonna on erittäin harvinainen mutta olemassa.
Riimukivi Gs 13

**Riimukivi Gs 13** on punaista hiekkakiveä oleva riimukivi, joka sijaitsee nykyään Gävlen Pyhän Kolminaisuuden kirkossa Ruotsin Gästriklandissa. Vuosille 1030–1050 ajoittuvaa kiveä ja kirjoitusta pidetään yhtenä varhaisimpana lähteenä, jossa mainitaan paikannimi Häme. Kiven on veistänyt muistakin kivistä tunnettu veistäjä Åsmund Kåresson.

Kiven mukaan Egil-niminen mies oli kuulunut uplantilaisen Frögerin (*Freijgeir*) ledungiin. Fröger teki ryöstöretkiä Itämerellä ja Suomenlahden pohjoisrannikolla. On oletettavaa, että kirjoituksen Hämeellä tarkoitetaan Suomenlahden pohjoisrannikkoa eikä sisämaan Hämettä.

## Kirjoitus
Kivessä olevalle riimukirjoitukselle on kaksi lukutapaa:
:1: **× brusi lit rita s-... ... [(a)]b--R (i)h(i)(l) brur sin : in h-n uarþ tauþr a tafstalonti × þo brusi furþi lank lans ' abtiR [br](u)r sin h(o)[n] fur (m)iR fraukiRi kuþ hialbi hons| |salu| |uk| |kuþ(s) (m)(u)[þiR ' suain ' uk osmunrt ' þaiR markaþu] +**
:2: **× brusi lit rita s-... ... [(a)]b--R (i)h(i)(l) brur sin : in h-n uarþ tauþr a tafstalonti × þo brusi furþi lanklans ' abtiR [br](u)r sin h(o)[n] fur (m)iR fraukiRi kuþ hialbi hons| |salu| |uk| |kuþ(s) (m)(u)[þiR ' suain ' uk osmunrt ' þaiR markaþu] +**

Normalisoitu kirjoitusasu:
:1: *Brusi let retta s[tæin þenna] æf[ti]R Ægil, broður sinn. En h[a]nn varð dauðr a Tafæistalandi, þa Brusi førði læiðang(?) lands æftiR broður sinn. Hann for meðr FrøygæiRi. Guð hialpi hans salu ok Guðs moðiR. Svæinn ok Asmundr þæiR markaðu.*
:2: *Brusi let retta s[tæin þenna] æf[ti]R Ægil, broður sinn. En h[a]nn varð dauðr a Tafæistalandi, þa Brusi førði langlænz æftiR broður sinn. Hann for meðr FrøygæiRi. Guð hialpi hans salu ok Guðs moðiR. Svæinn ok Asmundr þæiR markaðu.*

Suomeksi käännettynä:

:1: "Brusi antoi pystyttää tämän kiven Egilille, veljelleen. Ja hän kuoli Hämeessä kun Brusi johti *maan ledungia* veljensä jälkeen. Hän matkusti Frejgeirin kanssa. Jumala auttakoon hänen sieluaan ja Jumalan äiti. Sven ja Åsmund tekivät muistomerkin."
:2: "Brusi antoi pystyttää tämän kiven Egilille, veljelleen. Ja hän kuoli Hämeessä kun Brusi johti *pitkäkeihästä* veljensä jälkeen. Hän matkusti Frejgeirin kanssa. Jumala auttakoon hänen sieluaan ja Jumalan äiti. Sven ja Åsmund tekivät muistomerkin."

## Lähteet
Sonic Boom: Fire & Ice

**Sonic Boom: Fire & Ice** on Sanzaru Gamesin kehittämä ja Segan julkaisema tasohyppelypeli. Peli on julkaistu vuonna  Nintendo 3DS:lle.

## Pelaaminen
Peli on sivusta kuvattu tasohyppely. Tasoilla on sivupolkuja, joilla on valinnaisia piilotettuja esineitä.

## Vastaanotto
Peli on saanut V2.fi:n arvostelussa kolme tähteä viidestä.

## Lähteet

## Aiheesta muualla
*
Revel (Haute-Garonne)

**Revel** on kunta Lounais-Ranskassa Haute-Garonnen departementissa Languedoc-Roussillon-Midi-Pyrénées'n alueella.

## Nähtävyyksiä
Revel on linnoitettu bastide-kaupunki, jonka Filip VI rakennutti 1300-luvulla. Kaupungin sydämessä on puupilareiden reunustama keskushalli ja sen kellotorni. 

Kunnan alueella oleva järvi Lac de Saint-Ferréol on padottu 1600-luvulla Canal du Midin kanavan rakennustöiden yhteydessä. Järvi on osa kanavan vesijärjestelmää. Järvi on myös suosittu vapaa-ajanviettopaikka.

## Lähteet

## Aiheesta muualla
Pokeritähti

**Pokeritähti** oli vuosina 2007–2008 Jim- ja MTV3 Max -kanavilla nähty ohjelma, jossa seurattiin No Limit Texas hold ’em -pokeriturnausta. Ohjelmassa pokeriammattilaiset, amatööripelaajat sekä julkkikset kilpailivat 50 000 euron pääpotista. Ohjelmaa juonsi Jussi Heikelä ja kommentaattoreina toimi Petri Pietilä ja Ville Wahlbeck.  Vuotta aiemmin MTV3:lla esitettiin vastaavalla formaatilla tehty ohjelma Pokerimestari 2006.

## Osallistujat
### Pokeriammattilaiset
* Ilari Sahamies
* Juha Helppi
* Teresa Nousiainen

### Amatöörit/julkisuuden henkilöt
* Heikki Paasonen
* Anita Hirvonen
* Jukka Hildén
* Katariina Souri
* Tea Khalifa
* Sami Uotila
* Amin Asikainen
* Tuomas Kytömäki
* Martina Aitolehti
* Ari Koivunen
* Jorma Vuoksenmaa
* Kim Herold
* Pikku G
* Joonas Hytönen
* Arttu Harkki
* Hanna Pakarinen
* Silvia Modig
* Jani Sievinen
* Timo Kotipelto
* Janne Kataja
* Kirsi Salo

## Lähteet
Yamarin

Yamarin on Inhan Tehtaat Oy Ab:n omistama, suunnittelema ja valmistuttama venebrändi. Yamaha Motorin omistama Inhan Tehtaat valmistaa myös Buster-alumiiniveneitä. 

Kaudella 2021 Yamarin-mallistoon kuului 11 eri venemallia: kuusi day cruiser -mallia, kaksi bow rider -mallia sekä kolme console-mallia. Mallisto uudistuu vuosittain. Yamarin-slogan on "Yamarin – Vie elämäsi kesään".

Yamarin-veneet ovat ensirekisteröintitilastossa tällä hetkellä toisena heti Busterin jälkeen. Yamaha nousi Yamarinin vauhdittamana perämoottoreiden markkinajohtajaksi Suomessa vuonna 1977, ja on pitänyt asemansa siitä alkaen.

Yamarin-venemalliston rinnalla aloitettiin syksyllä 2010 alumiinirunkoisten, lasikuitukantisten Yamarin Cross -veneiden valmistus.

Yamarin-veneiden myynnistä ja jälkimarkkinoinnista Suomessa vastaa myynti- ja huoltopisteverkosto, jotka koostuvat pääasiassa yksityisistä yrityksistä. Yamarin-veneiden kokonaismyynnistä noin 70&nbsp;% myydään vientimaihin. Suurimmat vientimaat ovat Ruotsi, Norja, Saksa ja Venäjä. Kokonaisuudessaan vientimaita on noin kymmenen. Maahantuonnista ulkomailla pääosin vastaa Yamaha Motor Companyn maayhtiöt tai tämän yhteistyökumppanit. 

### Historia
Yamarinin perusti Kesko-konsernin rakentamisen ja talotekniikan ketjuun kuuluva Konekesko. Merkki syntyi 1970-luvun alussa, kun silloisessa Keskon urheilujaostossa nähtiin tarve parantaa Yamaha-perämoottoreiden myyntiä. Konekesko ja Yamarin olivat aloittaneet yhteistyön Yamaha Motor Companyn kanssa vuodesta 1966, jolloin Konekesko alkoi maahantuoda Yamaha-perämoottoreita. Tuotenimi Yamarin on johdettu yhdistämällä ”Yamaha” ja veneilyalaan viittaava ”marine”.

Kesko ilmoitti joulukuussa 2016 myyvänsä Yamarin-liiketoiminnan Inhan Tehtaille ja kauppa toteutui 30.6.2017.

## Lähteet

## Aiheesta muualla
*
Uzuki (1925)

**Uzuki** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Ishikawajiman telakalta, missä köli laskettiin 11. tammikuuta 1924. Alus laskettiin vesille 15. lokakuuta 1925 ja otettiin palvelukseen 14. syyskuuta 1926.

## Palvelus
Alus upotettiin 12. joulukuuta 1944.

## Lähteet
*
*
*

### Viitteet
Satsuki (1925)

**Satsuki** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Fujinagatan telakalta, missä köli laskettiin 1. joulukuuta 1924. Se laskettiin vesille 25. maaliskuuta 1925 ja otettiin palvelukseen vielä saman vuoden lopulla 15. joulukuuta.

## Palvelus
Vuosina 1935-1936 alus modernisoitiin, jolloin muun muassa runkoa vahvistettiin, savuhormeihin asennettiin katkaistut savunhajoittimet sekä asennettiin torpedoputkiin kilvet.

Tyynenmeren sodan alussa alus kuului 22. hävittäjädivisioonaan *[[Fumizuki (1926)|Fumizukin]]*, *[[Minazuki (1926)|Minazukin]]* ja *[[Nagatsuki (1926)|Nagatsukin]]* kanssa. Se osallistui joulukuusta 1941 tammikuuhun 1942 divisioonan mukana Malajan sotaretkeen. Helmikuusta alkaen alus osallistui luokan aluksista muodostettujen kolmen divisioonan kanssa Hollannin Itä-Intian valtaukseen.

Yhdysvaltain laivaston Task Force 38:n lentokoneet upottivat aluksen 21. syyskuuta 1944 Manilanlahdella.

## Lähteet
*
*
*

### Viitteet
Hanna Svanström-Lodenius

**Hanna Viola Svanström-Lodenius** (17. huhtikuuta 1879 Nurmes – 17. toukokuuta 1975 Helsinki) oli suomalainen taidemaalari.

## Elämä ja ura
Svanström-Lodeniuksen vanhemmat olivat metsänhoitaja August Robert Svanström (1838–1901) ja Hilma Eleonora Palmqvist (1842–1925). Hän opiskeli Ateneumissa 1896, Önningebyn taiteilijasiirtokunnassa Ahvenanmaalla 1900,  Suomen Taideyhdistyksen piirustuskoulussa 1900 ja Pariisissa Académie Colarossissa 1901–1902. Hänen teoksiaan oli näytteillä ensimmäisen kerran 1966 Artegraficassa.

Hanna Svanström-Lodenius oli naimisissa 1904–1919 päätoimittaja Elias Lodeniuksen (1877–1919) kanssa. Heillä oli kuusi lasta.

## Teoksia
* *Erottaja, talvi-ilta* : öljymaalaus. noin 1900
* *Miu Tilgman* : akvarelli. 1900

## Lähteet

## Kirjallisuutta
* Martin Lodenius ja Ingegerd Luther : *I [[Helene Schjerfbeck]]s fotspår - Hanna Svanström-Lodenius 1879-1975*. Helsingfors 2005 

## Aiheesta muualla
* I Helene Schjerfbecks fotspår - Hanna Svanström-Lodenius 1879 - 1975
Nagatsuki (1926)

**Nagatsuki** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Ishikawajiman telakalta, missä köli laskettiin 16. huhtikuuta 1925. Alus laskettiin vesille 6. lokakuuta 1926 ja otettiin palvelukseen 30. huhtikuuta 1927.

## Palvelus
Alus upotettiin 6. heinäkuuta 1943.

## Lähteet
*
*
*

### Viitteet

## Aiheesta muualla
Kikuzuki (1926)

**Kikuzuki** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta. Sen köli laskettiin 15. kesäkuuta 1925 ja alus laskettiin vesille 15. toukokuuta 1926. Alus otettiin palvelukseen vielä saman vuoden lopulla 20. marraskuuta.

## Lähteet
*
*
*

### Viitteet

## Aiheesta muualla
Ada Thilén

**Ada Maria Thilén** (10. toukokuuta 1852 Kuopio – 14. kesäkuuta 1933 Helsinki) oli suomalainen taidemaalari.

Ada Thilénin vanhemmat olivat senaatin valtiovaraintoimituskunnan kamreeri, valtioneuvos Julius Gustaf Reinhold Thilén (1812–1887) ja Vilhelmina Angelika Elisabet Ehrnrooth (1827–1890). Hän opiskeli Hjalmar Munsterhjelmin johdolla Tukholmassa Ruotsin kuninkaallisessa taideakatemiassa sekä Léon Bonnatin ja Jean-Léon Gérômen johdolla Pariisissa. Thilén osallistui Suomen Taiteilijain näyttelyihin vuosina 1893, 1895, 1897, 1900, 1901, 1903, 1906 ja 1924. Thilén maalasi maisemia ja muotokuvia. Hänen teoksensa edustivat tyylisuunnaltaan 1880-luvun ranskalaista realismia, jossa oli myös italialaisia vaikutteita. Thilénin vasen silmä oli vioittunut ja hän joutui käyttämään lasisilmää.

## Teoksia
* *Leikkivä poika* : öljymaalaus. 1882
* *Bretagnelainen maalaistalo* : öljymaalaus. 1884
* *Osterinpoimijat* : öljymaalaus. 1885
* *Kehrääjä* : öljymaalaus. 1888
* *Hedelmäasetelma* : öljymaalaus. 1896
* *Omakuva* : öljymaalaus. 1896
* *Eteläsatamasta* : öljymaalaus. noin 1902–1903
* *Rantamaisema* : akvarelli. 1910-luku

## Palkinnot
* III palkinto dukaattikilpailussa 1877

## Kirjallisuutta
* 

## Lähteet

## Aiheesta muualla
*
*Hurmioitunut-blogi 19.10.2014 : Taiteilijatoveruutta : Helene Schjerfbeck, Maria Wiik, Helena Westermarck ja Ada Thilén -näyttely 25.9.2014 - 6.1.2015
* Taidevartti: Taiteilijatoveruutta 1/12 – Ada Thilén (Youtube-video)
* Taidevartti: Taiteilijatoveruutta 5/12– Ada Thilén (Youtube-video)
* Taidevartti: Taiteilijatoveruutta 10/12 – Ada Thilén (Youtube-video)
* Suomalaisen kuvataiteen bibliografia : Ada Thilen
Hayate (1925)

**Hayate** () oli Keisarillisen Japanin laivaston Kamikaze-luokan hävittäjä toisessa maailmansodassa. Alus oli ensimmäinen Tyynenmeren sodassa tuhoutunut keisarillisen Japanin laivaston hävittäjä.

## Valmistus

Alus tilattiin Ishikawajiman telakalta. Sen köli laskettiin 11. marraskuuta 1922 ja alus laskettiin vesille 24. maaliskuuta 1925. Alus otettiin palvelukseen vielä saman vuoden lopulla 21. marraskuuta.

## Palvelus
Toisen maailmansodan alkaessa aluksen päällikkönä oli komentajakapteeni Takatsuka Minoru ja alus kuului 4. laivaston 6. hävittäjälaivueen 29. hävittäjäviirikköön, jonka muut alukset olivat *Oite*, *Asanagi* ja *Yunagi*. Marraskuussa 1941 alus oli Trukilla.

Alus liitettiin 21. marraskuuta operaatio U:hun eli Waken valtaukseen. Alus lähti 29. marraskuuta viirikkönsä mukana Trukilta ja se saapui Kwajaleinille 3. joulukuuta. Alus jatkoi matkaansa Roista Kwajaleinilta 7. joulukuuta partiomatkalle.

Alus lähti 8. joulukuuta kontra-amiraali Kajioka Sadamichin johtaman Waken valtausosaston mukana kohti Wakea. Alus lähti 11. joulukuuta tulittamaan Wilkesin rannikkopattereita, kun siihen osui yksi tai kaksi 127 millimetrin rannikkotykistön kranaattia. Osumat aiheuttivat aluksen perässä voimakkaan räjähdyksen, joka katkaisi aluksen. Alus upposi parissa minuutissa vieden mukanaan lähes koko miehistön. Aluksella sai surmansa 167 henkeä mukaan lukien aluksen päällikkö. Ainoastaan yksi mies saatiin pelastettua merestä.

## Lähteet
*
*
*

### Viitteet
Pedro Pablo Kuczynski

**Pedro Pablo Kuczynski** (s. 1938 Lima) on perulainen poliitikko. Hän toimi maansa pääministerinä vuosina 2005–2006 ja presidenttinä vuosina 2016–2018. Kuczynski valittiin maansa presidentiksi vuoden 2016 presidentinvaalissa. Kuczynski sai 50,1 prosenttia äänistä ja vastaehdokas Keiko Fujimori 49,9 prosenttia.

Kampanjassaan Kuczynski  lupasi tasa-arvoa perulaisille ja panostusta koulutukseen, juomaveden laadun ja maatalousväestön olojen parantamiseen.

Kuczynski ilmoitti jättävänsä kongressille eroanomuksen 21. maaliskuuta 2018, päivää ennen kuin häntä vastaan nostetaan virkasyyte. Julkisuudessa hänen väitettiin sotkeutuneen brasilialaiseen Odebrecht-rakennusyhtiöön liittyvään korruptioskandaaliin. Yhtiö maksoi Kuczynskin omistamalle Westfield Capital -yhtiölle miljoonia dollareita. Poliittisesti hänen kohtalokseen koitui Alberto Fujimorin, maan entisen, itsevaltaisen oikeistopresidentin armahtaminen vankilasta. Korruptiotutkimusten vuoksi Kuczynski määrättiin keväällä 2019 kolmen vuoden kotiarestiin.

Hänen seuraajakseen presidenttinä tuli Perun Kanadan-suurlähettiläs Martín Vizcarra.

Kuczynski on ollut myös investointipankkiiri ja on työskennellyt muun muassa Maailmanpankissa ja Kansainvälisessä valuuttarahastossa IMF:ssä.

## Lähteet

## Aiheesta muualla
Baekjen historialliset alueet

**Baekjen historialliset alueet** on UNESCOn maailmanperintökohde Länsi-Etelä-Koreassa. Alue ulottuu kolmeen kaupunkiin: Gongjuun, Buyeo-guniin ja Iksaniin. Alue koostuu kahdeksasta kohteesta, jotka ovat valmistuneet vuosien 475 ja 660 välisenä aikana. Kohteet ovat Gongsanseongin linnoitus, Songsan-rissa olevat kuninkaalliset haudat, Busosanseongin linnoitus, Gwanbuk-rin hallintorakennukset, Jeongnimsan temppeli, kuninkaalliset haudat Neungsan-rissa, Wanggung-rin palatsi ja Mireuksan temppeli. Kohteet ovat Baekjen kuningaskunnan ajoilta. Kohteet valittiin UNESCON maailmanperintöluetteloon vuonna 2015.


Temple Miruksa.jpg|Pagodi, Mireuksan temppelistä
Korea-Gongju-Gongsanseong-01.jpg|Gongsanseongin linnoitus
MuryeongsTomb.jpg|Hauta Songsan-rissa
Buyeo 198.JPG|Busosanseongin linnoitus


## Lähteet
Svelandsberget

**Svelandsberget** on Ahvenanmaalla Sundin Brändbolstadissa sijaitseva linnavuori.

## Linnavuori
Linnavuori sijaitsee pienellä mäellä, jota kutsutaan Svelandsbergetiksi. Se ei ole seudun korkein vuori, mutta se on ilmeisesti ollut puolustuksellisesti helpoin valinta. Mäen linnapiha on 150 × 100 metriä suuri ja se on Matts Dreijerin mukaan pinta-alaltaan 1/4 hehtaaria. Mäen länsi-, pohjois- ja itärinteitä suojaa jyrkänteet. Loivempaan etelärinteeseen on rakennettu suojavarustus, josta on jäljellä kahdeksan kivivallia. Vaikka vallit ovat säilyneet osittain ja katkelmina, muodostavat ne selvän kuvion. Päävaraustus on ollut noin 80 metriä pitkä ja se on sijainnut itä-länsi-suuntaisena etelärinteen keskivaiheilla. Linnaportti on tulkittu sijainneet länsipäässä vallia, jossa on myös toinen lyhyempi vallitusjakso. Päävalli on matala, mutta tämä lisävalli on sitä korkeampi.

Noin 200 metriä koilliseen sijaitsee Borgsjö, joka on saanut nimensä linnavuoresta.

## Lähteet
Vanadoseenidikloridi

**Vanadoseenidikloridi** eli **bis(syklopentadienyyli)vanadiinidikloridi** (C10H10VCl2) on metalloseeneihin kuuluva vanadiinin organometalliyhdiste. Yhdistettä voidaan käyttää polymerointikatalyyttinä ja lisäksi sitä tutkitaan käytettäväksi syöpälääkkeenä.

## Ominaisuudet
Vanadoseenidikloridi on huoneenlämpötilassa vihreää kiteistä ainetta. Monista muista metalloseeneista poiketen vanadoseenidikloridissa vanadiini on hapetusluvulla +IV ja yhdisteen rakenne on taipunut eikä samanlainen sandwich-rakenne kuten esimerkiksi ferroseenilla. Yhdiste hydrolysoituu veden vaikutuksesta ja liukenee muun muassa tetrahydrofuraaniin, etanoliin ja kloroformiin.

## Valmistus ja käyttö
Vanadoseenidikloridia voidaan valmistaa vanadiini(IV)kloridin ja syklopentadienyylinatriumin välisellä reaktiolla. Liuottimena reaktiossa käytetään tetrahydrofuraania.

Vanadoseenidikloridia voidaan käyttää polymerointikatalyyttinä. Yhdistettä tutkitaan titanoseenidikloridin tavoin käytettäväksi syöpälääkkeenä. Aineen vaikutusmekanismi ei ole täysin täysin tiedossa, mutta todennäköisesti transferriiniproteiinit siirtävät yhdisteen syöpäsoluihin, missä se vuorovaikuttaa DNA:n kanssa ja estää sukkularihmaston muodostumisen.

## Lähteet
Minekaze-luokka

**Minekaze-luokka** () oli keisarillisen Japanin laivaston viidentoista aluksen muodostama hävittäjäluokka.

## Suunnittelu
Luokan aluksissa esiteltiin pidempi etukansi, jossa porras ennen siltaa. Propulsiojärjestelmä koostui kahdesta turbiinimoottorista, joihin oli kytketty neljä Kampon-kattilaa. Koneisto tuotti 38&nbsp;500 hevosvoimaa akselia kohti mahdollistaen 39 solmun huippunopeuden. Suuri polttoaineenkulutus kuitenkin supisti toimintamatkaa merkittävästi.

Aseistuksena oli neljä 120 millimetrin 45 pituuskaliiperin tyypin 3 -tykkiä, kuusi 533 millimetrin torpedoputkea kolmena parina sekä kaksi 7,7 millimetrin tyypin 92 -konekivääriä. Luokan aluksille kyettiin myös sijoittamaan kaksikymmentä merimiinaa.

## Alukset
Alusten hankinta vahvistettiin osaksi vuosina 1917-1920 toteutettavaa 8-4 Laivastosuunnitelmaa. Alukset varustettiin voimakkaalla propulsiolla, mikä mahdollisti Amagi-luokan taisteluristeilijöiden saattajilta vaaditun suuren nopeuden. Kahden ensimmäisen aluksen hankinta sisällytettiin vuoden 1917 hankintoihin ja seuraavana vuonna tilattiin viisi alusta lisää. Vaikka niistä ei yksikään valmistunut ennen ensimmäisen maailmansodan päättymistä laivasto päätti jatkaa projektia vanhojen alusten korvaamiseksi. Seuraavat viisi alusta tilattiin vuonna 1919 ja vielä vuonna 1920 kolme alusta, jotka toteutettiin uusittujen piirustusten mukaan. Siten ne muodostavat oman alaluokan.

## Lähteet

*

### Viitteet
Mikazuki (1926)

**Mikazuki** () oli Keisarillisen Japanin laivaston Mutsuki-luokan hävittäjä toisessa maailmansodassa.

## Valmistus

Alus tilattiin Sasebon laivastontelakalta, missä köli laskettiin 21. elokuuta 1925. Alus laskettiin vesille 21. heinäkuuta 1926 ja otettiin palvelukseen 5. toukokuuta 1927.

## Palvelus
Alus upotettiin 29. heinäkuuta 1943.

## Lähteet
*
*
*

### Viitteet

## Aiheesta muualla